Tekbir

Tekbir () arapska je fraza izraza Allahu ekber () što bi u prijevodu na bosanski značilo Allah je najveći.

 Upotreba 
Osim što je to uzvik kojim se slavi ili veliča Allah, tekbir je uobičajeni islamski izraz koji muslimani koriste u različitim prilikama tokom namaza, poziva na namaz i sl. 
Tekbir se neformalno upotrebljava i u mnogim drugim prilikama. Tekbir znaju zloupotrebljavati islamski radikalisti i teroristi gdje ga koriste kao bojni krik prilikom izvršavanja ekstremističkih i terorističkih ciljeva što u nemuslimanskom svijetu, pogotovo u zapadnim zemljama, stvara pogrešnu predodžbu o islamu i muslimanima.

 U namazu 
Prilikom klanjanja tj. obavljanja namaza tekbir se donosi (izgovara) na početku kao početni tekbir (u svim mezhebima) ali i u toku namaza pri svakoj radnji (u nekim mezhebima). Tekbir se izgovara i kao dio poziva na namaz (ezana koji se obično uči s minareta džamije) kao i prilikom učenja ikameta od strane mujezina koji prethodi obavljanju farz dijela namaza.

 Na zastavama 
 Zastava Iraka 

Za vrijeme Zalivskog rata u januaru 1991. godine, Sadam Husein, tadašnji predsjednik Iraka, održao je sastanak s najvišim vojnim komandantima, gdje je odlučeno da se riječi Allahu ekber dodaju iračkoj zastavi kako bi se pojačala vjerska odrednica njegovog inače sekularnog režima pri tome promoviravši se kao vođa islamske vojske. Husein je zastavu opisao kao "bajrak džihada i monoteizma".

Izabrano Upravno vijeće Iraka, pod američkom kontrolom, odobrilo je 2004. novu iračku zastavu na kojoj se nije nalazio ovaj simbol iz Huseinovog režima. Međutim, u januaru 2008. irački parlament donio je zakon o izmjeni zastave tako što je fraza ponovo vraćena na zastavu, ali s promijenjenom kaligrafijom pri čemu su riječi Allahu ekber, napisane kufskim stilom. Iračka zastava iz perioda režima Huseina imala je svaku od dvije riječi napisane u jednom od razmaka između tri zvijezde koje su se nalazile na centralnom dijelu zastave. Na zastavi iz 2008. godine nalazi se spomenuta fraza dok su zvijezde izostavljene.

 Zastava Irana 

Izraz Allahu ekber nalazi se i na zastavi Irana, kako to zahtijeva član 18. Ustava Islamske Republike Iran. Tekbir je na zastavi napisan 22 puta, u dva nivoa po 11 puta.Jacoby, Jeff. "Is Israel a Jewish State?", The Boston Globe, 14. 11. 2007. Pristupljeno 27. 9. 2019. Arhivirano 8. 8. 2014.

 Galerija 
Neke od zastava na kojima se pojavljuje tekbir:

 Reference 

 Vanjski linkovi 


Kategorija:Islam
Kategorija:Islamska terminologija
Kategorija:Religijski superlativi